سلامو عليكم
شلونكم حبايب؟
جبتلكم اليوم جم ابوذيه من شاعرنا الكبير عبد الحسين الحلفي
أتمنى متكون مكرره
تحياتي
اعله روحي شبيه تنشد-مرشبيهه
العشك حر بيه يسعر-مرشبيهه
انه التانيته مامر -مرشبيهه
وكمت حسبالي هوه شصار بيه
باد الحيل وتعس بيده هايه
وطلع ماكر حبيبي بيده هايه
سالمني وشبكني بيده هايه
وبيده الثانيه ياشر عليه
عسل وبحلكي وكتي ومرجعلكم
ومرجعكم الكلبي ومرجعلكم
صرت ايه بهواكم ومرجعلكم
جبتو منين فتوه وخنتو بيه
عليك القيت حجه والقيامه
ويامه براسك احجي والقيامه
تدري الحشر يمته والقيامه
القيامه والحشر زعلك عليه
الركبتك عيني دارت لا فتلهه
ومرد روحي جمالك لا فتلهه
ماتت روحي علك لا فتلهه
وشهيد انحسب بس تبجي عليه
ابني اقصور ابد لتظن بنادم
انجرحنه لجن مابين بنادم
ابن حوه موشرط يطلع بنادم
اذا حوه اطلعت موش ادميه
شقه ماعنده كلش كد وطنه
كبر شيب واصبح كد وطنه
بوطنه انصب جادر كد وطنه
وقرينه الفاتحه ومتنه سويه
محبتك كهربتني شاره بيه
وحجه كلبي ويه عقلي شاره بيه
محبتك جنه سيد شاره بيه
اعله غيرك باوعت شورت بيه
عدل صوبك جدامي .. جر عدل لك
وادليك بحجي المر .. جرعه ادلك
اثكَل .. كافي .. بسك .. جر عدل لك ..
زعلت ؟ لتجر عدل حقك عليّة